Vilniaus Martyno Mažvydo progimnazija

Vilniaus Martyno Mažvydo progimnazija (buv. Vilniaus Martyno Mažvydo vidurinė mokykla) – dieninė, savarankiško mokymosi bendrojo lavinimo mokykla Vilniuje, Vydūno g. 17A, vykdanti pradinio, pagrindinio  ir papildomo ugdymo programas. Įstaigos kodas 195003862.

Istorija 
1992 m. Pilaitėje pradėta statyti antroji mokykla turėjo būti rusų mokykla. Dėl pinigų stygiaus statybos nutrūko penkeriems metams. 1998 m. dar galutinai neužbaigtame pastate atidaryta Martyno Mažvydo mokykla.

1998 m. rudenį suspėta įrengti ketvirtadalį mokyklos pastato, tačiau į Rugsėjo pirmosios šventę čia susibūrė 500 pradinių klasių mokinių, 24 mokytojai ir vadovai: direktorius Eugenijus Manelis, pavaduotojos Gražina Moisiejienė, Eglė Laumelienė. 1999/2000 mokslo metais mokytis pradėjo 692 mokiniai ir 42 mokytojai. Atidaryti dar 8 kabinetai. 2000 m. galutinai įrengta mokykla ir stadionas.

2000 m. mokinių skaičius išaugo iki 880. Juos mokė 51 pedagogas. 2001–2002 m. mokykloje mokėsi 1079 mokiniai, dirbo 70 mokytojų. 2003–2004 m. mokėsi 1387 mokiniai, dirbo 88 mokytojai. 2005 m. susirinko net 1850 moksleivių ir 103 mokytojai. Nuo 2011 m. gavo progimnazijos statusą. 2021 m. mokykloje mokėsi 1798 mokiniai.

2021 m. mokyklos direktore tapo Eglė Laumelienė, pakeitusi buvusį direktorių Eugenijų Manelį.

Direktoriai 
 1998 m. Eugenijus Manelis
 2021 m. Eglė Laumelienė

Nuorodos 
 Mokyklos svetainė

Lietuvos progimnazijos
Mažvydo Martyno